EkBass/fiwiki-20250220-pages-articles huggingface dataset:
Kyberseksi

thumb|Nettiseksiin käytetään usein webkameraa Kyberseksi eli nettiseksi tarkoittaa internetin kautta tapahtuvaa seksuaalista kanssakäymistä. Se tapahtuu puhumalla ja tilannetta kuvailemalla ilman ja yleensä ilman, että osapuolet näkevät toisiaan. Tapahtumaan voi liittyä esimerkiksi roolileikkejä, jossa osapuolet sopivat keskenään, keitä he olisivat oikeasti. Siihen saattaa liittyä myös tosielämän masturbointia. Kyberseksiä harrastavat sekä oikeat parit, jotka ovat maantieteellisesti erossa toisistaan, että henkilöt, jotka eivät ole tavanneet toisiaan oikeassa elämässä. Kyberseksiä esiintyy chatin lisäksi myös erilaisten pikaviestintävälineiden välityksellä (kuten Messengerin) ja webkameroiden sekä mikrofonien avustuksella. Nettiseksin laskeminen uskottomuudeksi on tulkinnanvarainen asia ja riippuu siitä, onko toiminalle yhteiset säännöt parisuhteessa. Vuonna 2011 julkaistiin tutkimus siitä, miten heteroseksuaaliset opiskelijat määrittelevät termin "kyberseksi". Monille se on ennen kaikkea interaktiivista toimintaa, mutta tarkka määritelmä riippui haastateltavien omista kokemuksista ja yhteiselle kyberseksin määritelmälle nähtiin tarve. Vuonna 2018 julkaistu dokumentti A Cam Life kertoo nettiseksiä tekevien ihmisten taustoista ja motiiveista. Monille nettiseksin tekeminen liiketoimintaa, jolla esimerkiksi työssäkäyvät äidit täydentävät liian pieneksi jääneitä palkkatulojaan. == Lähteet == ==Katso myös== * Puhelinseksi Luokka:Seksuaalinen toiminta Luokka:Internet-kulttuuri
Keski-Afrikan tasavallan presidentti

Keski-Afrikan tasavallan presidentti on Keski-Afrikan tasavallan valtionpäämies. ==Keski-Afrikan tasavallan valtionpäämiehet== Keski-Afrikan tasavalta Järjestys Valtionpäämies Virkakausi Puoluekanta 1 David Dacko 14\. elokuuta 1960 Kalck, Pierre (2005), Historical Dictionary of the Central African Republic (3rd English ed.), Lanham, Maryland: The Scarecrow Press, ISBN 0-8108-4913-5. 12\. joulukuuta 1960 MESAN 2 Jean-Bédel Bokassa 1\. tammikuuta 1966 4. joulukuuta 1976 armeija Keski-Afrikan keisarikunta keisari Bokassa I 4\. joulukuuta 1976 21. syyskuuta 1979 MESAN Keski-Afrikan tasavalta 3 David Dacko 21\. syyskuuta 1979 1. syyskuuta 1981 MESAN UDC 4 André Kolingba 1\. syyskuuta 1981 22. lokakuuta 1993 armeija/RDC 5 Ange-Félix Patassé 22\. lokakuuta 1993 15\. maaliskuuta 2003 MLPC 6 François Bozizé 15\. maaliskuuta 2003 24\. maaliskuuta 2013 armeija sitoutumaton 7 Michel Djotodia 24\. maaliskuuta 2013 10. tammikuuta 2014 armeija 8 Alexandre-Ferdinand Nguendet 10\. tammikuuta 2014 23. tammikuuta 2014 RPR 9 Catherine Samba-Panza 23\. tammikuuta 2014 30. maaliskuuta 2016 sitoutumaton 10 Faustin-Archange Touadéra 30\. maaliskuuta 2016 virassa sitoutumaton == Lähteet == *
Aivar Pohlak

Aivar Pohlak (s. 19. lokakuuta 1962) on virolainen entinen lastenkirjailija, joka toimii nykyään Viron jalkapalloliiton puheenjohtajana. Lisäksi hän omistaa lukuisia virolaisia jalkapalloseuroja, muun muassa Meistriliigassa pelaavan FC Floran. Hän on myös toiminut Jonatan Johanssonin managerina. ==Aiheesta muualla== * Postimees-lehden juttu Luokka:Virolaiset liikemiehet Luokka:Virolaiset kirjailijat Luokka:Viron jalkapallo Luokka:Virolaiset urheiluvaikuttajat Luokka:Vuonna 1962 syntyneet Luokka:Elävät henkilöt
Salud

Salud (oikealta nimeltään Bodega Salud) on espanjalais- latinalaisamerikkalainen ravintola, jonka perusti Hannu Wiss vuonna 1974. Ravintola sijaitsee Tampereen Kyttälässä Tuomiokirkonkadulla. Se on erikoistunut liharuokiin, mutta sillä on alusta saakka ollut salaattipöytä, mikä oli aikoinaan Suomessa uutta. Wiss toi ruokalistalle monia tämänhetkisiä klassikoita, kuten Saludin pippuripihvin, joka valittiin Ilta-Sanomien äänestyksessä Suomen parhaaksi ravintolaruuaksi vuonna 2005. Ruokalistan erikoisuuksiin ovat kuuluneet muun muassa alligaattori, pässinkivekset, kalkkarokäärme ja kenguru. Ravintola vaihtoi omistajaa vuonna 2016, jolloin Restamax osti sen. Salud on myös yksi Suomen vanhimpia Chaîne des Rôtisseurs -kilparavintoloita. Espanjan valtio on myöntänyt ravintolalle Placa al Mérito Turistico -kunnia­laatan tunnustuksena espanjalaisen ruokakulttuurin tunnetuksi tekemisestä. Ravintolan yhteydessä on Tapas Café, jonka toinen kahvila on Tampereen kauppahallissa. == Lähteet == == Aiheesta muualla == * Tapas café * Ravintolan kotisivut * Tamperelainen: Ex-omistaja avautuu: Näistä syistä myin Saludin * Tamperelainen: Salud tekee ison uudistuksen Luokka:Ravintolat Tampereella Luokka:Kyttälä
BBCode

BBCode on lyhenne sanoista Bulletin Board Code. BBCode on merkintäkieli ja sitä käytetään usein keskustelupalstoilla. BBCode toimii yleensä HTML:än (tai XHTML:än) tavoin, mutta taulukot yms. suuret elementit ovat yleensä estettyjä sivuston luettavuuden parantamiseksi. Keskustelupalsta tulkkaa BBCoden yleensä HTML:äksi tai XHTML:äksi. BBCode eroaa HTML -koodista myös siten, että < ja > -merkkien sijaan käytetään [ ja ] -merkkejä, joilla aloitetaan ja suljetaan koodit. == Tyypillisiä komentoja == BBCode XHTML Vaikutus `[b]tummennettu teksti[/b]` `**tummennettu teksti** tai **tummennettu teksti**` tummennettu teksti `[i]kursivoitu teksti[/i]` `_kursivoitu teksti_ tai _kursivoitu teksti_` kursivoitu teksti `[u]Viiva tekstin alapuolella.[/u]` `_alleviivattu teksti_` alleviivattu teksti `[s]yliviivattu teksti[/s]` `~~yliviivattu teksti~~` ~~yliviivattu teksti~~ `[url]http://wikipedia.org[/url]` `<http://wikipedia.org>` http://wikipedia.org `[url=http://wikipedia.org]Wikipedia[/url]` `[Wikipedia](http://wikipedia.org)` Wikipedia `[img]http://upload.wikimedia.org/wikipedia/commons/6/63/Wikipedia- logo.png[/img]` `![](http://upload.wikimedia.org/wikipedia/commons/6/63/Wikipedia-logo.png)` `[quote]lainattu teksti[/quote]` ` > lainattu teksti ` (voidaan käyttää myös muita tekniikoita) Lainaus: > lainattu teksti `[code]tasalevyinen teksti[/code]` ` tasalevyinen teksti ` `tasalevyinen teksti` `[size=15]suuri teksti[/size]` (Joissakin BBCoden variaatioissa voidaan käyttää pikseleitä, pisteitä, tai suhteellista HTML kokoa.) `suuri teksti` suuri teksti `[color=red]punainen teksti[/color]` tai `[color=#F00]punainen teksti[/color]` (Yleensä sekä HTML värien nimet, sekä heksadesimaali värien arvot ovat käytettävissä.) `punainen teksti` punainen teksti Luokka:Merkintäkielet Luokka:World Wide Web
Macromedia

Macromedia oli ohjelmistoyritys, joka keskittyi graafisten sovellusten kehittämiseen. Macromedia tunnettiin parhaiten Shockwave ja Flash-tekniikoiden kehittämisestä. Macromedian kilpailija Adobe Systems osti yrityksen joulukuussa 2005, ja otti useita Macromedian tuotteita valikoimiinsa. Esimerkiksi Adoben GoLive html-editori korvattiin Macromedian Dreamweaverilla, joka sai uuden nimen Adobe Dreamweaver. Adoben Creative Suite 3 -ohjelmistokokoelman myötä Macromedian tuotteista tuli kiinteä osa Adoben ohjelmistoja. == Tuotteet == * Macromedia Flash – Animaatiotyökalu * Macromedia Dreamweaver – WYSIWYG-HTML-editori * Macromedia ColdFusion – WWW- julkaisujärjestelmä, jolla voi luoda ASP-sivujen kaltaisia dynaamisia WWW- sivuja * Macromedia Director – Multimediasisältöjen luontiin tarkoitettu sovellus * Macromedia FreeHand – Vektorigrafiikkaohjelma * Macromedia Fireworks – Kuvankäsittelyohjelma * Macromedia HomeSite – HTML-editori * Macromedia Fontographer – Fonttien luontiohjelma * Macromedia Shockwave – Multimediatiedostojen soitto-ohjelma ==Katso myös== * Adobe Systems Luokka:Ohjelmistoyhtiöt Luokka:Adobe Systems
Anssi Virén

Anssi Virén (s. 10. huhtikuuta 1977 Lahti) on uransa lopettanut suomalainen jalkapalloilija. Hänen pelipaikkansa on oikea laitapuolustaja. Virén on pelannut aikaisemmin useissa eri seuroissa pääsarjatasolla: FC Kuusysi (1995), PK-35 (1998), FC Jokerit (1999 ja 2003), FC Lahti (2000), FC Hämeenlinna (2002) ja FC KooTeePee (2004–2007). Kauden 2011 päätteeksi hän päätti uransa mutta teki paluun kaudelle 2013 solmien JJK:n kanssa vuoden sopimuksen. Virén oli Veikkausliigan aktiivipelaajista eniten otteluita ilman maalia pelannut henkilö ennen kautta 2006. Hän teki ensimmäisen Veikkausliiga-maalinsa 17. syyskuuta 2006 ottelussa IFK Mariehamn–FC KooTeePee, joka oli hänen 185. ottelunsa Veikkausliigassa. ==Saavutukset== * SM-pronssi 1998, 2011 ==Lähteet== Luokka:Suomalaiset jalkapalloilijat Luokka:Vuonna 1977 syntyneet Luokka:Elävät henkilöt
ZIP

ZIP on tiedon pakkaukseen käytetty tiedostomuoto. Siihen liittyvä tiedostopääte on .zip. ==Historiaa== ZIP-formaatin kehitti PKWARE-yhtiön perustaja Phil Katz. Hän julkaisi ensimmäisen version ZIP-formaatista uuden PKZIP-pakkausohjelman yhteydessä vuonna 1989. Nimi zip viittaa nopeuteen, ja sitä ehdotti Katzin ystävä Robert Mahony. Nimellä he halusivat kertoa, että PKZIP oli paljon nopeampi kuin muut silloin markkinoilla olleet pakkausohjelmistot. 1990-luvulla julkaistiin graafisella käyttöliittymällä varustettu WinZip. PKWARE julkaisi myös oman versionsa. Uudet versiot olivat paljon edellisiä helpompia käyttää. ==Tekniikka== Zip käyttää verrattain yksinkertaista pakkausmenetelmää, joka pakkaa jokaisen tiedoston erikseen. Tämä nopeuttaa tiedostojen lukua, kun yhtä tiedostoa etsiessään ei tarvitse ladata muiden tiedostojen dataa. On kuitenkin mahdollista, että varsin pieniä tiedostoja pakatessa tiedoston koko voi kasvaa. Tieto paketin sisältämistä tiedostoista on tallennettu paketin loppuun, mikä tekee paketin jakamisesta moneen tiedostoon vaikeaa. Zip osaa monia erilaisia pakkausalgoritmeja, mutta yleensä se käyttää Katzin kehittämää Deflate-algoritmia. Se tukee myös yksinkertaista salasanasuojausta, joka on tosin osoittautunut helpoksi murtaa. ==Ohjelmat== Zip-tiedostoja voi pakata ja avata nykyään monilla eri ohjelmilla. Niitä ovat muun muassa PeaZip, WinZip, PicoZip, Info-Zip, WinRar, IZArc ja 7-Zip. Myös Microsoftin Windows XP ja Vista-käyttöjärjestelmissä, sekä Applen OS Xhttp://www.apple.com/pro/tips/zip.html -käyttöjärjestelmässä on integroitu Zip-pakkaaja. Linux-jakeluissa on yleensä mukana Info-Zipin zip ja unzip-työkalut. Lisäksi ainakin Linux Mint 17:ssä zip-tiedostot voidaan avata Pluma-ohjelmalla .txt-muodossa. Zipiä on yleisenä ja avoimena pakkausmuotona sovellettu myös muihin tarkoituksiin. Esimerkiksi Javan JAR- ohjelmapaketit, OpenOfficen ODF ja sähköisten kirjojen jakeluformaatti EPUB ovat itse asiassa Zip-tiedostoja. == Lähteet == Luokka:Tiedostomuodot Luokka:Seulonnan keskeiset artikkelit
Bogatyr

Bogatyr () on keskiajan myyttinen venäläinen sankari. Sana juontuu todennäköisesti altailaisten kielten arvonimenä käytetystä sanasta baghatur, joka on ehkä lainautunut slaaveille mongolihyökkäyksen aikana 1200-luvulla. Venäläiset bylinat eli kansanperinteen eeppiset runot sisältävät kertomuksia näistä sankareista. Kukin bogatyr tunnettiin jostakin ominaispiirteestä: Aljoša Popovitš rohkeudestaan, Dobrynja Nikititš urheudestaan ja Ilja Muromets fyysisestä ja henkisestä voimastaan ja oikeamielisyydestään sekä omistautumisestaan kotimaansa suojelemiseen. Ilja Murometsia pidetään bogatyreista kuuluisimpana ja suurimpana. Näiden kolmen tärkeimmän lisäksi bogatyreja olivat esimerkiksi Svjatogor, joka siirsi voimansa kuollessaan Ilja Murometsille, ja Peresvet, joka omistautui tataarien voittamiseen. Bogatyr- perinnettä voidaan pitää venäläisenä vastineena länsieurooppalaisille kertomuksille vaeltavista ritareista. == Eeppisiä bogatyreja == * Aljoša Popovitš * Dobrynja Nikititš * Ilja Muromets * Svjatogor * Peresvet == Aiheesta muualla == * Bahadur (englanninkielinen Wikipedia) Luokka:Venäläinen kansanperinne
Patos

Patos tarkoittaa seuraavia paikkoja: * Patos, kaupunki Fierin alueella Albaniassa * Patos, kaupunki Paraíban osavaltiossa Brasiliassa.
Bruce Ames

Bruce Ames (16. joulukuuta 1928 New York – 5. lokakuuta 2024 Berkeley) oli yhdysvaltalainen biokemian ja molekyylibiologian professori Kalifornian yliopistossa, Berkeleyssä. Hän keksi bakteereihin perustuvan Amesin testin, jolla voidaan helposti ja halvalla selvittää aineiden alttius aiheuttaa perimän muutoksia tai syöpää. Ames tutki syöpää ja ikääntymistä. Hän julkaisi yli 500 artikkelia ja on maailman parin sadan viitatuimman tutkijan joukossa. Ames oli kiinnostunut mutageeneistä, jotka liittyvät syövän ehkäisyyn ja vanhenemiseen. == Lähteet == ==Aiheesta muualla== *Amesin kotisivut Luokka:Yhdysvaltalaiset biokemistit Luokka:Yhdysvaltalaiset professorit Luokka:Vuonna 1928 syntyneet Luokka:Vuonna 2024 kuolleet
The Blueprint

The Blueprint on Jay Z:n vuonna 2001 julkaisema albumi. Se on Jay Z:n kuudes albumi. Ilmestyessään The Blueprint sai innostuneen vastaanoton niin medialta kuin yleisöltäkin. The Blueprintin tuotanto nojaa vahvasti vanhoihin soul- ja r&b-sampleihin; ja levyn suuria tähtiä ovatkin Jay Z:n lisäksi tuottajat, ennen kaikkea Kanye West ja Just Blaze. Albumi on eittämättä yksi 2000-luvun tärkeimmistä hiphop-albumeista ja sen vaikutukset moneen myöhempään julkaisuun ovat huomattavat. Vaikka levyn julkaisu tapahtui 11. syyskuuta 2001, oli levy kaupallinen menestys ja on myynyt Yhdysvalloissa kaksinkertaista platinaa. Levy on julkaistu sekä CD:nä että vinyylinä. Albumi valittiin vuonna 2018 mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitäComplete National Recording Registry Listing, Library of Congress. Viitattu 7.9.2020.. ==Kappalelista== #"The Ruler's Back" (Tuottaja: Bink) – 3:49 #"Takeover" (Tuottaja: Kanye West) – 5:13 #"Izzo (H.O.V.A.)" (Tuottaja: Kanye West) – 4:00 #"Girls, Girls, Girls" (Tuottaja: Just Blaze) – 4:35 #"Jigga That N***a" (Tuottajat: Poke & Tone (Trackmasters)) – 3:24 #"U Don't Know" (Tuottaja: Just Blaze) – 3:19 #"Hola' Hovito" (Tuottaja: Timbaland) – 4:33 #"Heart of the City (Ain't No Love)" (Tuottaja: Kanye West) – 3:43 #"Never Change" (Tuottaja: Kanye West) – 3:58 #"Song Cry" (Tuottaja: Just Blaze) – 5:03 #"All I Need" (Tuottaja: Bink) – 4:28 #"Renegade" (featuring Eminem) (Tuottaja: Eminem) – 5:37 #"Blueprint (Momma Loves Me)" (Tuottaja: Bink) – 3:28 Piiloraidat: *"Breathe Easy (Lyrical Exercise)" (Tuottaja: Just Blaze) – 3:45 *"Girls, Girls, Girls (remix)" (Tuottaja: Kanye West) – 4:16 == Singlet == * "Izzo (H.O.V.A.)" (21. elokuuta 2001) * "Girls, Girls, Girls" (2. lokakuuta 2001) * "Jigga That Nigga" (29. tammikuuta 2002) * "Song Cry" (8. elokuuta 2002) == Lähteet == Luokka:Jay Z:n albumit Luokka:Vuoden 2001 albumit Luokka:Timbalandin tuottamat albumit
Alkonost

thumb|right|Ivan Bilibinin Alkonost Alkonost () on venäläisessä kansanperinteessä esiintyvä paratiisin lintu, jolla on naisen pää. Se on yksi kolmesta venäläisen kansanperinteen hahmosta, jotka ovat puoliksi naisia, puoliksi lintuja. Alkonost munii munansa meren rannalle ja panee ne sitten veteen tyynnyttäen meren kuudeksi tai seitsemäksi päiväksi. Kuudentena tai seitsemäntenä päivänä alkonostin poikaset kuoriutuvat ja myrsky alkaa. Alkonostilla on hyvin kova ja lempeä ääni; ne jotka sen kuulevat unohtavat kaiken mitä tietävät ja toivovat. Nimi alkonost tulee kreikkalaisen mytologian puolijumalattaresta Alkyonesta, jonka jumalat muuttivat kuningaskalastajaksi. Ortodoksiselle kirkolle alkonost kuvasi Jumalan tahtoa. Se asuu paratiisissa, mutta lähtee maailmaan viestinviejänä. Toisin kuin sirin lintuun, alkonostiin ei liity mitään pahaa. == Aiheesta muualla == Luokka:Venäläinen kansanperinne
Kiinalainen paviljonki

Kiinalainen paviljonki () on yksi Ruotsin kuninkaallisista linnoista. Se sijaitsee Drottningholmin linnanpuistossa Ekerön kunnan Lovönin saarella Tukholman läänissä. Se toimii Ruotsin kuninkaallisten kesänviettopaikkana. Alun perin paviljongin paikalla sijaitsi pienempi puinen versio samaisesta rakennuksesta, joka oli kuningas Aadolf Fredrikin syntymäpäivälahja hänen puolisolleen, kuningatar Loviisa Ulriikalle vuonna 1753. Nykyinen pysyvä versio Kiinalaisesta paviljongista, joka korvasi sitä edeltäneen puupaviljongin, on arkkitehti Carl Fredrik Adelcrantzin suunnittelema. Rakennustyöt aloitettiin 1763 ja saatiin päätökseen kuusi vuotta myöhemmin 1769. Rakennuksen sisustus ja sen muu arkkitehtuuri yhdistelee rokokoo- tyylisuuntaa sekä kiinalaistyyppistä eksotiikkaa. Paviljonki kuuluu yhdessä Drottningholmin linnan ja -teatterin kanssa Unescon maailmanperintöluetteloon. ==Lähteet== *SFV Statens Fastighetsverk – Kina slott, Drottningholm (ruotsiksi) Luokka:Ruotsin kuninkaalliset linnat Luokka:Ekerön kunta Luokka:Rokokoon arkkitehtuuri Luokka:Tukholman läänin linnat
Poolo (täsmennyssivu)

Poolo voi tarkoittaa * hevospooloa * kanoottipooloa * norsupooloa * poolopaitaa
March On, Bahamaland

March on, Bahamaland (”Marssios, Bahamamaa”) on Bahamasaarten kansallislaulu. Laulun on säveltänyt ja sanoittanut Timothy Gibson. Se otettiin käyttöön maan itsenäistyessä 10. heinäkuuta 1973. God Save the Queen on vieläkin maan kuningashymni. ==Sanat== :Lift up your head :to the rising sun, :Bahamaland; :March on to glory :your bright banners :waving high. :See how the world :marks the manner :of your bearing! :Pledge to excel :through love and unity. :Pressing onward, :march together :to a common loftier goal; :Steady sunward, :tho' the weather :hide the wide and treachrous shoal. :Lift up your head :to the rising sun, Bahamaland, :'Til the road you've trod :lead unto your God, :March On, Bahamaland. == Lähteet == Luokka:Kansallislaulut Luokka:Bahaman kulttuuri
Amerika Samoa

Amerika Samoa on Amerikan Samoan alueellinen kansallislaulu. Amerikan Samoa on Yhdysvaltain territoria Polynesiassa Tyynellä valtamerellä. Alueen virallinen kansallislaulu on siten Yhdysvaltain kansallislaulu The Star-Spangled Banner, mutta sillä on kuitenkin myös oma kansallislaulu, samoankielinen "Amerika Samoa". Laulun on säveltänyt Napoleon Andrew Tuiteleleapaga, ja sen on sanoittanut Mariota Tiumalu Tuiasosopo. Laulu otettiin virallisesti käyttöön 1950.Amerikan Samoa Viitattu 7.7.2023 ==Samoankieliset sanat== Amerika Samoa Lo'u Atunu'u pele 'oe Oute tiu I lou igoa O 'oe o lo'u fa'amoemoe O 'oe ole Penina ole Pasefika E mo'omia e motu e lima E ua ta'uta'ua au aga I fanua Ma ou tala mai anamua Tutuila ma Manu'a Ala mai ia tu I luga Tautua ma punou I lou Malo Ia manuia ia ulu ola Amerika Samoa Ole Malo ole sa'olotoga (toista) Tautua ma punou I lou Malo Ia manuia ia ulu ola Amerika Samoa Ole Malo ole sa'olotoga Soifua ma ia manuia, Teine SamoaAmerica Samoa- laulun sanatViitattu 7.7.2023 ==Lähteet== Luokka:Kansallislaulut Luokka:Oseanian kansallislaulut Luokka:Amerikansamoalainen kulttuuri
Suvi

Suvi on kesä-sanan ylätyylinen tai murteellinen synonyymi ja nimenä käytössä esimerkiksi seuraavissa: * Suvi, naisen nimi * Suvi, Eero Tuomikosken televisioelokuva vuodelta 1981 * Suvi, perunalajike. == Lähteet ==
Nahnu jund Allah jund al-watan

Nahnu jund Allah jund al-watan (نحن جند الله جند الوطن, ”Me olemme Jumalan ja maamme armeija”) on Sudanin kansallislaulu. Laulun on sanoittanut Sayyid Ahmad Muhammad Salih ja sen on säveltänyt Ahmad Murjan. Laulu otettiin käyttöön Sudanin itsenäistyessä vuonna 1956. == Teksti arabiaksi == نحن جند الله جند الوطن ان دعى داعى الفداء لم نخن نتحدى الموت عند المحن نشترى المجد بأغلى ثمن هذه الأرض لنا فليعيش سوداننا عالما بين الأمم يا بنى السودان هذا رمزكـم يحمل العبء و يحمي أرضكم ==Arabiankielisten sanojen transkriptio== :Naḥnu jundu-llāh jundu-l-waṭan. :In da‘ā dā‘i-l-fidā’ lam nakhun. :Nataḥaddā-l-mawt ‘inda-l- miḥan. :Naštarī-l-majd bi-aghlā thaman. :Hādhihi-l-arḍ lanā! Fal-ya‘īsh Sūdānunā, :‘Āliman bayna-l-umam. :Yā banī-l-Sūdān, hādhā ramzukum; :Yaḥmilu-l-‘ib’, wa-yaḥmī arḍakum ==Käännös== :We are the army of God and of our land, :We shall never fail when called to sacrifice. :Whether braving death, hardship or pain, :We give our lives as the price of glory. :May this Our land, Sudan, live long, :Showing all nations the way. :Sons of the Sudan, summoned now to serve, :Shoulder the task of preserving our country. ==Lähteet== Luokka:Kansallislaulut Luokka:Sudan
God zij met ons Suriname

God zij met ons Suriname ("Jumala olkoon kanssamme, Suriname") eli Opo kondreman ("Ylös, maanmiehet") on Surinamen kansallislaulu. Laulusta on olemassa sekä hollanninkielinen että paikallisella kreolikielellä, sranantongoksi, kirjoitettu versio. Laulun on säveltänyt Johannes Corstianus de Puy vuonna 1876. Sen hollanninkieliset sanat laati Cornelis Atses Hoekstra vuonna 1893. Myöhemmin Henry de Ziel laati lauluun myös sranantongonkieliset sanat. Ne eivät ole hollantilaisten sanojen käännös, vaan oma itsenäinen laulunsa. Kansallislaulu otettiin käyttöön vuonna 1959. Yleinen käytäntö on, että ensin lauletaan hollanninkielinen säkeistö ja sen jälkeen sranantongonkielinen. == Kansallislaulun sanat == Hollanniksi Sranantongoksi :God zij met ons Suriname :Hij verheffe ons heerlijk land :Hoe wij hier ook samen kwamen :Aan zijn land zijn wij verpand :Werkend houden we in gedachten :Recht en waarheid maken vrij :Al wat goed is te betrachten :Dat geeft aan ons land waardij. :Opo kondreman un opo :Sranangron e kari un. :Wans ope tata komopo :Wi musu seti kondre bun. :Strey de’f strey wi no sa frede, :Gado de wi fesi man. :Eri libi te na dede :Wi sa feti gi Sranan. ==Hollanninkielisten sanojen käännös== Hollannista Sranantongosta :Jumala olkoon kanssamme Suriname. :Hän kohotti ihanan maamme. :Niin usein kuin me kokoonnumme tänne, :omistamme itsemme hänen maalleen. :Tehdessämme työtä pidämme mielessämme: :oikeus ja totuus tekevät vapaiksi. :On pidettävä mielessä se, mikä on hyvää, :mikä on maallemme arvokasta. :Nouskaa maanmiehet, nouskaa, :Surinamen maaperä kutsuu teitä :Mistä esi-isämme tulivatkaan, :velvollisuutemme on pitää huolta maastamme. :Emme pelkää taistella, :Jumala johtaa meitä. :Koko elämämme loppuun asti :taistelemme Surinamen edestä. ==Lähteet== == Aiheesta muualla == *Surinamen kansallislaulu mpeg audio -muodossa *Surinamen kansallislaulu mp3-muodossa Luokka:Kansallislaulut Luokka:Surinamen kansallissymbolit
Robert Gray

Robert Gray (1755–1806) oli yhdysvaltalainen tutkimusmatkailija. Gray syntyi 1755 Rhode Islandilla. Gray oli tuskin ennättänyt täyttää kahtakymmentä vuottaan kun hän jo palveli Revolutionary War aluksella. 1788 kapteenit Robert Gray sekä John Kendrick purjehtivat Kiinaan rahtimatkoillaan Columbia sekä Lady Washington aluksilla nahkoja, jotka vaihtoivat rahtitavaraan, tuoden paluumatkoillaan kiinalaista teetä Bostoniin. Näillä kauppamatkoillaan Gray oli ensimmäinen amerikkalainen, joka purjehti maailman ympäri 1787–1790 Columbia-aluksellaan. Alus sai nimensä Grayn löytäessä Columbia-joen ennen maailmanympäripurjehdustaan. Gray oli ensimmäinen valkoinen, joka löysi Colombia-joen. Hän purjehti sillä etsien uusia kauppaväyliä laivoille. 1791 Gray purjehti pohjois-Portlandin kanavalle jossa osa hänen miehistöstään kuoli vihamielisten intiaanien hyökkäyksessä. Gray palasi Clayoquotin linnoitukseen, rakentaen pienen purren (sloopin), Adventuren jonka antoi varakapteenilleen Hastwellin komennukseen. Molemmat alukset lähtivät Clayoquatista, Grayn suunnatessa kulkunsa Amerin itärannikolle, etsien turvallista satamapaikkaa. Toukokuun seitsemäntenä päivänä hän kirjoitti lokikirjaansa löytäneensä paikan jota tällä hetkellä kutsutaan Grays Satamaksi. (Grays Harbor) joka sijaitsee Washingtonissa. Columbia alus oli yksityisomistuksessa eikä sitä suunniteltu Amerikassa. Robert Gray kuoli köyhänä 1806 Charlestonissa USA:ssa. == Lähteet == Luokka:Yhdysvaltalaiset tutkimusmatkailijat Luokka:Vuonna 1755 syntyneet Luokka:Vuonna 1806 kuolleet
Dieter Bohlen

Dieter Günter Bohlen (s. 7. helmikuuta 1954 Oldenburg) on Saksan menestyneimpiä musiikkituottajia, jonka levyjä on myyty maailmanlaajuisesti noin 200 miljoonaa. Bohlen tunnetaan Modern Talkingin lauluntekijänä ja toisena jäsenenä. Modern Talkingin ollessa tauolla hänellä oli Blue System -niminen sooloprojekti. Bohlen on tuottanut levyjä kymmenille artisteille ja yhtyeille, pääasiassa saksalaisille, mutta myös useille menestyneille maailmantähdille, kuten Al Martino, Engelbert Humperdinck ja Bonnie Tyler. Hänen isänsä nimi on Hans, äitinsä Edith ja veljensä Uwe. Dieter Bohlenilla on kuusi lasta. 2000-luvun alusta lähtien Bohlen on tuomaroinut Deutschland sucht den SuperStar -kilpailussa ("DSDS"). == Lähteet == == Aiheesta muualla == Luokka:Saksalaiset elektronisen musiikin artistit Luokka:Saksalaiset musiikkituottajat Luokka:Vuonna 1954 syntyneet Luokka:Elävät henkilöt
Homomorfialause

Homomorfialause eli homomorfismien peruslause on hyvin yleinen algebrallisten systeemien rakennelause. Se takaa, että homomorfismin f kuva on isomorfinen f:n ytimen sivuluokkien muodostaman rakenteen kanssa. Homomorfialauseesta on olemassa oma versionsa mm. ryhmille, renkaille ja hiloille. Kuntien tapauksessa homomorfialause on triviaali, sillä jokainen kuntahomomorfismi on injektio ja indusoi siten isomorfismin. == Ryhmien homomorfialause == Ryhmien tapauksessa homomorfialause kuuluu seuraavasti: Olkoot G ja G' ryhmiä, f homomorfismi näiden välillä ja K f:n ydin. Tällöin tekijäryhmä G/K on isomorfinen f:n kuvan kanssa. Tämä isomorfismi on kuvaus F:G/K \to \textrm{Im}(f), F(a \cdot K)=f(a). Lauseen todistuksessa tutkitaan ensin, että F on hyvinmääritelty ja osoitetaan se sitten isomorfismiksi toteamalla se homomorfismiksi, injektioksi ja surjektioksi. Osoitetaan nyt F hyvinmääritellyksi. Jos a:n ja b:n määräämät sivuluokat ovat samat, niin a \in bK eli a=bk, missä k on ytimen alkio. Nyt F(aK)=f(a)=f(bk)=f(b)f(k)=f(b)\cdot1=f(b)=F(bK), eli F on hyvinmääritelty. Näytetään sitten, että F on isomorfismi. F on homomorfismi, sillä kun a:n ja b:n määräämät sivuluokat kuuluvat tekijäryhmään G/K, niin F(aK \cdot bK)=F(abK)=f(ab)=f(a)f(b)=F(aK)F(bK). Homomorfismi ryhmien välillä on injektio silloin ja vain silloin, kun K=\\{1\\}. Jos F(aK)=1, niin f(a)=1 eli a \in K. Silloin aK=K= ryhmän ykkösalkio eli F on injektio. F on surjektiivinen, sillä kun a käy läpi koko G:n niin f(a) käy läpi koko G:n kuvan. Siis F on isomorfismi. ==Kirjallisuutta== * Luokka:Algebra
Yhdysvaltain presidentinvaalit 1956

Vuoden 1956 Yhdysvaltain presidentinvaalien ehdokkaina olivat istuva presidentti Dwight D. Eisenhower sekä demokraattien Adlai Stevenson, joka haastoi Eisenhowerin myös edellisvaaleissa. Puoluerajojen yli suosittu Eisenhower valittiin toiselle kaudelle suurella enemmistöllä. == Republikaanien puoluekokous == Eisenhower valittiin yksimielisesti puolueen kokouksessa San Franciscossa. == Demokraattien puoluekokous == Vuoden 1952 vaalien häviäjä Adlai Stevenson voitti populistisen senaattorin Estes Kefauver ja tuli valituksi presidenttiehdokkaaksi. Kokous valitsi Kefauverin varapresidenttiehdokkaaksi vaikkakin Stevensonin henkilökohtainen suosikki oli John F. Kennedy. == Tulokset == Eisenhower voitti vaalit selvästi. Hän sai 48:sta osavaltiosta 41 osavaltion valitsijamiehet. *Dwight David Eisenhower, republikaani, 35 579 180 ääntä (57,4 %), 457 valitsijamiestä *Adlai Ewing Stevenson II, demokraatti, 26 028 028 ääntä (42 %), 73 valitsijamiestä == Lähteet == == Aiheesta muualla == * Geoelections - Kartta vuoden 1956 presidentinvaalien annetuista äänistä * The Living Room Candidate: Yhdysvaltain presidentinvaalien kampanjat: 1952 - 2004 Luokka:Vuoden 1956 vaalit Presidentinvaalit 1956 Luokka:Dwight D. Eisenhowerin presidenttikausi
Rullapallo

Rullapallo on joukkuepeli, jota pelataan kaukalossa jäällä moderneilla rullaluistimilla (inline) salissa kahden joukkueen välillä. Laji muistuttaa hyvin paljon rullakiekkoa, mutta pelivälineenä rullapallossa käytetään nimensä mukaisesti kiekon sijasta palloa. Rullapalloa harrastetaan erityisesti germaanisissa maissa, kuten Isossa-Britanniassa, Saksassa ja Sveitsissä, jossa sijaitsee myös kansainvälisen liiton päämaja. Suomessa rullapallolla ei vielä ole omaa lajiliittoa tai kilpasarjoja. ==Aiheesta muualla== *Kansainvälinen Rullapalloliitto (IISHF) Luokka:Joukkuepelit Luokka:Mailapelit
Charles Cornwallis

Charles Cornwallis, ensimmäinen markiisi Cornwallis (31. joulukuuta 1738 – 5. lokakuuta 1805) oli englantilainen upseeri. Hän toimi kenraalina Englannin armeijassa ja loi uran menestyksekkäänä strategina. Hän taisteli muun muassa Yhdysvaltain vapaussodassa englantilaisten joukkojen komentajana taistellen itsenäisyyttä havittelevia siirtokuntia vastaan. Lopulta hän antautui 1781 Yorktownissa jäätyään saarroksiin. Hän toimi myöhemmin kenraalikuvernöörinä Intiassa (1786–1793 ja 1805) ja varakuninkaana Irlannissa (1798–1801). 1760-luvulla hän toimi lisäksi alahuoneen jäsenenä Eyestä Suffolkista. Cornwallis kuoli Intiassa 66-vuotiaana edelleen sotilastehtävissä. Hänen poikansa Charles (1774-1823) seurasi häntä Cornwallin markiisina. == Lähteet == == Aiheesta muualla == Luokka:Brittiläiset kenraalit Luokka:Brittiläiset poliitikot Luokka:Intian kenraalikuvernöörit Luokka:Yhdistyneen kuningaskunnan alahuoneen jäsenet Luokka:Brittiläiset markiisit Luokka:Vuonna 1738 syntyneet Luokka:Vuonna 1805 kuolleet
Adlai E. Stevenson

Adlai Ewing Stevenson I (23. lokakuuta 1835 Christianin piirikunta, Kentucky – 14. kesäkuuta 1914 Bloomington, Illinois) oli yhdysvaltalainen poliitikko demokraattisesta puolueesta. Hän toimi Yhdysvaltain varapresidenttinä vuosina 1893–1897, Grover Clevelandin toisella presidenttikaudella. Ennen varapresidenttiyttään Stevenson toimi muun muassa Yhdysvaltain edustajainhuoneen jäsenenä vuosina 1875–1877 ja 1879–1881. Presidentinvaaleissa 1900 hän oli William Jennings Bryanin varapresidenttiehdokas, mutta he hävisivät vaalit republikaanien William McKinleylle ja Theodore Rooseveltille. Hänen poikansa Lewis Stevenson toimi Illinois'n Secretary of Staten tehtävässä, pojanpoika Adlai Stevenson oli Yhdysvaltain YK:n suurlähettiläs, Illinoisin osavaltion kuvernööri sekä kaksinkertainen demokraattisen puolueen presidenttiehdokas ja pojanpojanpoika Adlai Stevenson III toimi Yhdysvaltain senaatin jäsenenä. == Lähteet == == Aiheesta muualla == Luokka:Yhdysvaltain edustajainhuoneen jäsenet Luokka:Yhdysvaltain varapresidentit Luokka:Yhdysvaltalaiset demokraattipoliitikot Luokka:Vuonna 1835 syntyneet Luokka:Vuonna 1914 kuolleet
Rullaluistinhockey

Rullaluistinhockey on joukkuepeli, jota pelataan vanhanaikaisilla rullaluistimilla (quad) ja pallolla salissa kahden joukkueen välillä. Rullaluistinhockeyta pelataan lähinnä Etelä-Euroopassa ja -Amerikassa, joten Suomessa laji on melko tuntematon. Rullaluistinhockeyta ei pidä sekoittaa jääkiekosta kehittyneisiin rullakiekkoon ja rullapalloon, joissa käytetään moderneja rullaluistimia (inline). Rullaluistinhockeyssa käytettävillä suorakulmiomallisilla rullaluistimilla liikkuminen on lähempänä jaloin liikkumista ja vie lajia jääkiekosta enemmän koripallon ja jalkapallon suuntaan. Vuonna 1992 rullaluistinhockey oli Barcelonan kesäolympialaisissa näytöslajina. Viimeisimmät MM-kisat pelattiin Sveitsissä vuonna 2007, jolloin mestaruuden voitti Espanja. Yksi maailman kuuluisimmista rullaluistinhockeyseuroista on espanjalainen FC Barcelona, jolla on lajissa ammattilaisjoukkue. == Katso myös == *Rullaluistinhockey kesäolympialaisissa 1992 ==Aiheesta muualla== *Kansainvälinen Rullaluistinhockeykomitea (CIRH) *Euroopan Rullaluistinhockeykomitea (CERH) *RinkHockey.net *HoqueiPatins.cat Luokka:Joukkuepelit Luokka:Mailapelit
Katukiekko

Katukiekko eli katu- tai tossulätkä on joukkuepeli, jota pelataan jääkiekkokaukalossa ilman luistimia kahden joukkueen välillä. Kaukalossa ei ole jäätä ja pinta sama kuin rullakiekossa. Pelaajilla on luistimia lukuun ottamatta täysi jääkiekkovarustus ja pelivälineenä muovinen pallo. Säännöt ovat muuten samat kuin jääkiekossa, paitsi katukiekossa on niin sanottu kelluva paitsio, eli kun vastustaja on ylittänyt siniviivan, niin raja siirtyy siniviivalta punaviivalle, antaen mahdollisuuden isompaan pelialueeseen sekä taktikointiin. Katukiekko on uusi Kanadassa ja Yhdysvalloissa kehitetty laji. Se on suosittua myös Euroopan maissa, kuten Slovakiassa, Tšekissä, Sveitsissä sekä Itävallassa. Streethockey-liitto on perustettu ja MM-turnaukset niin miesten- kuin juniorisarjoissa (U-16, U-18 ja U-20) on pidetty. Katukiekon Suomen mestaruus on ratkottu turnausmuotoisesti vuodesta 2004 lähtien. Suomi on osallistunut U-16 EM-turnaukseen 2007 (Sijoitus: 3. sija), sekä 2008 U-16 MM-turnaukseen. Suomen debyytti miesten katukiekon MM-kisoissa oli Plzeňissä, Tšekissä vuonna 2009. Turnauksen voitti Tšekki, toiseksi tuli Intia ja kolmanneksi Slovakia. Suomi oli B-Sarjassa viides. Moni jääkiekkoammattilainen on pelannut katukiekko-joukkueessa, tunnetuimpana ehkä Aleksandr Ovetškin. == Katso myös == * Katukiekon suomenmestaruuskilpailut * Katukiekon maailmanmestaruuskilpailut == Aiheesta muualla == *Street hockey SM 2009 *Kansainvälinen Katukiekkoliitto (ISBHF) *Pilsen2009.com The Czech Republic won the gold after 11 years! *
Erik Vikström

Erik Gustav Vikström (s. 6. marraskuuta 1941 Kruunupyy) on suomalainen teologi, joka toimi Porvoon hiippakunnan piispana vuodesta 1983 vuoteen 2006. Hän suoritti teologian kandidaatin tutkinnon 1964 Helsingin yliopistossa ja väitteli teologian tohtoriksi vuonna 1974 Åbo Akademisaa. Ennen valintaansa piispaksi Vikström toimi lähetystyöntekijänä Makumiran teologisessa seminaarissa Tansaniassa 1976–1979 sekä Pedersören seurakunnan kirkkoherrana 1980–1982. Erik Vikströmin veli John Vikström toimi Porvoon piispana vuosina 1970−1982 ja Turun arkkipiispana vuodesta 1982–1998. Tämän poika Björn Vikström valittiin Porvoon piispaksi vuonna 2009. __NOTOC__ == Julkaisuja == ===Ruotsiksi=== * * * * * * * * === Suomennettuja teoksia === * * == Lähteet == * Porvoon hiippakunnan kotisivu. ==Kirjallisuutta== * == Aiheesta muualla == * Vikström, Erik hakuteoksessa Biografiskt lexikon för Finland. * * Makumiran yliopiston kotisivut. Luokka:Porvoon piispat Luokka:Vuonna 1941 syntyneet Luokka:Elävät henkilöt
Châtelperronin kulttuuri

Châtelperronin kulttuuri oli varhaisin myöhäiskivikautinen työkalunvalmistustyyli Lounais- ja Keski-Ranskassa noin 35 000–29 000 radiohiilivuotta sitten.tiede.fi, viitattu 5.11.2012 Toisten mukaan kulttuuri ajoittuisi kauteen noin 45 000–40 000 kalenterivuotta sitten. Châtelperronin kulttuuri oli neandertalinihmisten kulttuuri, jossa oli nykyihmisten kulttuurista kopioituja piirteitä. Kulttuurille olivat tyypillisiä Châtelperronin keihäänkärjet, sahalaitaiset työkalut ja paikoin luukärjet. Tehtiin myös hieman taidetta. Korutkin tunnettiin. Luun käyttö oli paljon yleisempää kuin myöhemmällä Aurignacin kaudella. == Suhde muihin vanhemman kivikauden kulttuureihin == Eräiden lähteiden mukaan Chatelperronin kulttuuri olisi vallinnut noin 45 000–20 000 kalenterivuotta sitten, eli kaudella jolloin nykyihminen oli saapunut ja jossain eli vielä Neandertalin ihmisiä. Toisten mukaan Chatelperron alkoi noin 45 000 vuotta sitten ja loppui noin 40 000 vuotta sitten. Tällöin Chatelperrionin kulttuuri oli samaan aikaan kuin Uluzzian kulttuuri Italiassa. Nykyihminen toi mukanaan Aurignacin kulttuurin, jonka esivaiheita saapui jo 45 000 kalenterivuotta sitten ja joka levisi Euroopassa laajalle noin 43 000–40 000 kalenterivuotta (35 400–32 400 radiohiilivuotta) sitten. Kulttuuri oli Moustierin ja Levalloisin/Acheulin seuraaja.. Neandertalinihmiset elivät Euroopassa rinnan nykyihmisen kanssa ja katosivat noin 29 000 BP. Tällä kaudella ilmasto leudontui alun kylmästä. Ranskassa kutsutaan Chatelperronin kulttuuria monesti Perigordin kulttuurin alkuvaiheeksi. Perigordin kulttuurin myöhempi vaihe on Gravetten kulttuuri. == Löytöpaikkoja == Ranskassa *St. Cesaire *Grotte du Renne at Arcy-sur-Cure *La Ferassie *Brassempouy *Roc de Combe *Le Piage == Katso myös == * Kivikausi * Jääkausi * Myöhäispaleoliittinen * Moustierin kulttuuri * Aurignacin kulttuuri == Lähteet == Luokka:Kivikauden kulttuurit
Kenraalikuvernööri

Kenraalikuvernööri on suurehkon hallinnollisen alueen ylin sotilas- ja siviiliviranomainen. Suomella oli kenraalikuvernöörejä jo Ruotsin vallan aikana (muun muassa Pietari Brahe), mutta suurempi merkitys on Venäjän keisarin vuonna 1808 Suomeen perustamalla samannimisellä viralla: kenraalikuvernööri toimi Suomen autonomian aikana senaatin puheenjohtajana ja sotaväen korkeimpana päällikkönä. Kansainyhteisön maissa kenraalikuvernööri on Yhdistynen kuningaskunnan hallitsijan valtaa käyttävä viranomainen, jonka hallitsija myös nimittää virkaansa. Kenraalikuvernööri on de facto maan valtionpäämies sekä hoitaa siihen kuuluvia vastuita kuten suurlähettiläiden valtakirjojen hyväksyminen ja virkamiesten nimityksiä. Aikaisemmin joidenkin Brittiläisen imperiumin kenraalikuvernööriä vastaava titteli oli varakuningas, joka oli käytössä mm. Brittiläisessä Intiassa ja Irlannissa ennen vapaavaltion perustamista. == Lähteet == == Aiheesta muualla == Luokka:Hallinto Luokka:Hallitsijat
Aurignacin kulttuuri

Aurignacin kulttuuri oli kivikautinen kulttuuri, jonka kausi oli 43 000 – 35 000 vuotta sitten. Kulttuuri vaikutti laajasti määriteltynä Lähi-idästä ja Venäjän länsiosista halki koko Keski- ja Länsi-Euroopan aina Espanjaan ja Portugaliin asti. Aurignacin kulttuurin kehittymiseen meni varsin pitkä aika, ja sen varhaisimmissa vaiheissa ihmiskulttuuri eli siirtymävaihetta neandertarlinihmisen ja nykyihmisen välillä. Kun Aurignanin kulttuuri alkoi levittäytyä Eurooppaan yli 40 000 vuotta sitten, maanosassa asui vielä neandertalilaisia. Aurignacin kulttuurin aikana ihmisten työkalut alkoivat monimutkaistua ja erikoistua. Sen aikana keksittiin muun muassa uurrin. Muihin myöhäispaleoliittisiin kulttuureihin verrattuna Aurignacista tavataan enemmän kivisiä iskostyökaluja terätyökalujen sijaan. Iskostyökaluilla tehtiin muun muassa erilaisia kaapimia, ja luista ja sarvista tehtiin piikkejä ja naskaleita. Aurignacin kulttuuria pidetään taiteen historian ensimmäisenä kehittyneenä perinteenä, jonka aikana siirryttiin ensimmäisistä yritelmistä kypsiin tyyliin. Ensimmäiset Länsi-Euroopasta löydetyt taideteokset olivat pääosin yksinkertaisia pikkukiviin kaiverrettuja eläinhahmoja, joita myöhemmin alettiin tehdä myös luihin ja norsunluuhun. Itä-Euroopassa syntyi myös ensimmäinen varsinainen kuvanveistokulttuuri. Se loi yksinkertaisia mutta realistisia savisia eläimiä ja tyyliltelyjä raskaana olevia naisia. Aurignacin kulttuurin loppuvaiheessa tehtiin läntisessä Euroopassa satoja maalauksia, kaiverruksia ja reliefeitä kalkkikiviluolien seiniin, kattoihin ja joskus myös lattioihin. Ensimmäiset maalaukset olivat todennäköisesti seinää vasten nojaaman käden avulla tehtyjä, mutta myöhemmin maalauksista kehittyi figuratiivisia. Aurignacin perinteet eläinhahmot olivat usein kiertyneitä, sillä pää saattoi olla oikein mutta sarvet osoittivat suoraan kohti katsojaa. Aurignacilaisia maalauksia löytyy muun muassa Chauvet’n luolasta, jonka varhaisimmat maalaukset osuvat kulttuurin ajanjaksolle. Luolan uusimmat maalaukset ovat Gravetten kulttuurin luomia. Kuva:Lames aurignaciennes.jpg|Aurignacin teriä. Kuva:Sagaie base fendue.jpg|Luinen terä Kuva:Chauvethorses.jpg|Chauvetin luolaan maalattuja hevosen kuvia. == Katso myös== *Gravetten kulttuuri *Madeleinen kulttuuri == Lähteet == == Aiheesta muualla == * * Luokka:Euroopan historia Luokka:Kivikauden kulttuurit
Junkers Ju 290

Junkers Ju 290 oli Luftwaffen toisen maailmansodan loppupuolella käyttämä nelimoottorinen pitkänmatkan kuljetus-, meritiedustelu- ja pommilentokone. Se perustui Junkersin sotaa edeltäneisiin Ju 89- ja Ju 90 -konemalleihin ja suunnitelmiin.http://www.luftarchiv.de/index.htm?/flugzeuge/junkers/ju290.htm Junkers 290 oli Junkers Ju 90 -matkustajakoneen suora kehitelmä. Ju 90:nen versioitten sopivuutta sotilaskäyttöön oli jo aiemmin kokeiltu, mutta vuonna 1941 rakennettujen kahden uuden prototyypin katsottiin eroavan niin paljon Ju 90:stä että niille annettiin uusi mallitunnus. Koneet tekivät ensilentonsa vuoden 1942 puolivälissä ja ne hyväksyttiin nopeasti palveluskäyttöön ja otettiin sarjatuotantoon. Kyseiset Ju 290A-0 -prototyypit ja ensimmäiset viisi tuotantosarjan Ju 290A-1 -konetta varustettiin raskaiksi kuljetuskoneiksi asentamalla niiden pyrstöön lastausrampit ja varustamalla ne konekivääritorneilla. Jotkut näistä koneista osallistuivat saman vuoden joulukuussa Stalingradin taistelun lentohuoltoon. Koneen tuotantolinja perustettiin Letovin lentokonetehtaaseen Prahaan ja se alkoi tuottaa koneen taisteluversioita, alkaen Ju 290A-2 -mallista, joka oli varustettu meripartiointia varten etsintätutkalla. A-3- ja A-4-mallit erosivat vähäisessä määrin toisistaan aseistukseltaan ja lopullinen tuotantomalli oli A-5-versio. Vuoden 1943 lopulta ne alkoivat korvata Focke-Wulf Fw 200 Condoreita Atlantin valtamerellä Saksan sukellusvenelaivaston maalinetsijöinä. Ju 290 oli hyvin varustettu tehtäväänsä, mutta raaka-ainepula esti niiden laajamittaisen tuotannon. Saksan menetettyä pääsynsä Atlantille Normandian maihinnousun jälkeen niiden käyttötarve loppui. Koneitten valmistus loppui lokakuussa 1944. Letov rakensi sodan jälkeen Letov L.290 Orel matkustajakoneen Ju 290B:n prototyypin osista.http://hugojunkers.pytalhost.com/ju_ju90_a1.htm == Tekniset tiedot (Ju 290A-5) == == Lähteet == ==Kirjallisuutta== * Mondey, David: The Hamlyn Concise Guide to Axis Aircraft of World War II. London: Bounty Books, 2006. ISBN 0-7537-1460-4. (s. 130-131) == Aiheesta muualla == *LuftArchiv.de: Junkers Ju 290 *Lexikon der Wehrmacht: Junkers Ju 290 *Luftwaffe Resource Center: Junkers Ju 290 *uboat.net: Junkers Ju 290 Ju 290 Luokka:Saksalaiset kuljetuskoneet Luokka:1940-luvun kuljetuskoneet Luokka:Saksalaiset pommikoneet Luokka:1940-luvun pommikoneet Luokka:Saksalaiset tiedustelukoneet Luokka:1940-luvun tiedustelukoneet
Folke West

Folke West (oik. Westerholm, s. 29. syyskuuta 1948 Helsinki ) on suomalainen televisiotuottaja, valtiotieteen yo,Arto Nyberg 23.1.2011 toimittaja, matkanjohtaja ja luennoitsija. Hän on kotoisin Helsingistä.Ibid. West on tuottanut yli 560 tv-ohjelmaa 1990-luvun alusta vuoteen 2004."Luurangoksi kuihtunut Folke West kertoo rajusta syöpätaistelustaan – hämmentävä paljastus ikimuistoisista matkailujuonnoista: "Syötettiin muutama virhe"", 25.8.2018, MTV.fi. Viitattu 7.10.2018. Lisäksi hän toiminut myös Radio Ykkösen yöradion tuottajana ja johtajana. Hänen tekemiään Nelosella vuosina 1993–2003 esitettyjä matkailuohjelmia olivat Matkalla maailmalla, Unelmamatka Maailman Ympäri, Folken matkassa ja Matkamies. West pyrki vuonna 2004 Euroopan parlamenttiin RKP:n listoilta. West on toiminut myös matkatoimistojen asiantuntijaoppaana erityisesti Kuubassa sekä muissa Keski-Amerikan ja Etelä- Amerikan maissa. Folke West meni naimisiin kuubalaisen Lene Marbel Benauidesin kanssa loppuvuodesta 2007. Westille langetettiin tammikuussa 2008 seitsemän kuukauden ehdollinen vankeustuomio törkeästä velallisen epärehellisyydestä sekä kirjanpitorikoksesta. Westin oma tulkinta oli, että tapaus liittyi purjehdusprojektiin, joka ylitti budjettinsa. West on asunut Panamassa ja edistää maan matkailua.Arto Nyberg -ohjelma, 23.1.2011 Vuonna 2014 Westillä havaittiin kielessä syöpä, joka oli lähettänyt kolme etäpesäkettä. Hoitojen jälkeen syöpä ei uusiutunut."Luurangoksi kuihtunut Folke West kertoo rajusta syöpätaistelustaan, 25.8.2018, MTV.fi. Viitattu 7.10.2018. West juonsi vuoden 2020 lokakuussa AlfaTV:ssä alkavaa ohjelmaa, jonka työnimenä oli Kadonneen kulttuurin metsästys. 12-osaisessa dokumenttisarjassa keskitytään alkuperäiskansojen historiaan ja kulttuureihin Etelä- ja Keski-Amerikassa. Kesällä 2021 West juontaa Alfa TV:llä ohjelmaa nimeltä Folke West Matkalla Suomessa. ==Lähteet== ==Aiheesta muualla== *Folke West Travel Club Luokka:Suomalaiset juontajat Luokka:Suomalaiset toimittajat Luokka:Vuonna 1948 syntyneet Luokka:Elävät henkilöt
THX 1138

THX 1138 on George Lucasin ensimmäinen pitkä elokuva. Se valmistui vuonna 1969 ja julkaistiin 1971. Tieteiselokuva perustuu Lucasin college-aikana tehtyyn lyhytelokuvaan Electronic Labyrinth THX 1138:4EB (1967), jonka pohjalta Lucas laajensi tarinan pitkäksi elokuvaksi Francis Ford Coppolan hankkiman niukan rahoituksen turvin. THX 1138 sijoittuu maanalaiseen dystopiaan, ja se jakaa teemoja muun muassa Aldous Huxleyn teoksen Uljas uusi maailma (1932) kanssa. ==Juoni== Elokuvan maailmassa seksi on kielletty, kun taas huumeiden käyttö on pakollista. Robert Duvall esittää elokuvassa nimen sijasta numeroa kantavaa miestä, joka saa vääriä huumeita ja päätyy rakastelemaan naisystävänsä kanssa. Mies joutuu vankilaan, josta pakenee. ==Vastaanotto== Helsingin Sanomien Pertti Avola kirjoitti elokuvan tv-esityksen 1984 alla, ettei elokuvan tarina ole kummoinenkaan, mutta se näyttää jo Lucasin visuaalisia kykyjä kuvauksensa ja lavastuksensa osalta. Hänestä THX 1138 on kelpo pieni tieteiselokuva, joka ”on puutteineenkin vakuuttavampi kuin Lucasin myöhäisemmät mammuttituotokset”. ==Ohjaajan versio 2004== Vuonna 2004 Lucas teki THX 1138:sta ohjaajan version, jonka visuaalista antia paranneltiin tietokonegrafiikalla. Ohjaajan versio julkaistiin myös suomeksi tekstitettynä VHS-kasettina 2004 ja Blu-ray-videona 2010. == Lähteet == Luokka:Yhdysvaltalaiset draamaelokuvat Luokka:George Lucasin ohjaamat elokuvat Luokka:Vuoden 1971 yhdysvaltalaiset elokuvat Luokka:Yhdysvaltalaiset tieteiselokuvat Luokka:Dystopiaelokuvat
Luigi Facta

Luigi Facta (16. syyskuuta 1861 – 5. marraskuuta 1930) oli italialainen poliitikko, joka toimi vuonna 1922 viimeisenä Italian pääministerinä ennen fasistien valtaannousua. Luigi Facta syntyi Pinerolossa Piemonten alueella Luoteis-Italiassa. Hän astui politiikkaan vuonna 1892 ja toimi Italian valtiovarainministerinä vuosina 1910–1914 sekä 1919–1920. Ensimmäisen maailmansodan alettua Facta kannatti Italian puolueettomuutta, mutta hänen yrityksistään huolimatta Italia osallistui sotaan. Hänen poikansa kaatui sodassa. Factasta tuli Italian pääministeri vuoden 1922 alkupuolella. Saman vuoden heinäkuussa hänet erotettiin pääministerin tehtävistä, koska hänen johtamansa hallituksen ei katsottu toimineen riittävästi fasistien pysäyttämiseksi. 28. lokakuuta 1922 Benito Mussolini marssitti noin 20 000 fasistia Roomaan. Facta pyysi kuningas Viktor Emanuel III:lta lupaa käyttää armeijaa fasisteja vastaan. Kuningas kieltäytyi ja lopulta joutui nimittämään Mussolinin pääministeriksi. Facta ei uskaltanut vastustaa Mussolinia avoimesti ja toimi Italian parlamentissa. Hän kuoli Pinerolossa vuonna 1930. == Lähteet == == Aiheesta muualla == Luokka:Italian pääministerit Luokka:Italian valtiovarainministerit Luokka:Vuonna 1861 syntyneet Luokka:Vuonna 1930 kuolleet
Aatehistoria

Aatehistoria on ihmiskunnan sivistyksen historiaa: oppia ja tutkimusta siitä, miten eri aatteet ovat syntyneet suhteessa omaan aikaansa ja ympäristöönsä. Sen näkyvin osa on (luonnon)tieteiden historian tutkimus. Laajemmin sen tutkimuksen kohteena on eri aikoina ja eri yhteyksissä syntynyt kirjallisuus ja oppineisuus, sekä kulloinkin käytetyt menetelmät esimerkiksi historian ja luonnontieteiden tutkimuksessa. Aatehistoria eroaa filosofian historiasta, vaikka nämä osa-alueet ovat läheisesti yhteyksissä toisiinsa ja usein päällekkäisiä. Aatehistorian keskeisiä ajatuksia ovat, että aatevirtaukset eivät synny ja kehity eristyksissä niitä luovista ja hyödyntävistä ihmisistä, ja että on tutkittava ihmisten kulttuuria, elämää ja ympäristöä jotta voitaisiin ymmärtää heidän ajatteluaan. == Länsimaiden aatehistoria == Länsi- Euroopan aatehistoria aloitetaan usein joko keskiajasta tai vasta uuden ajan alkaessa. Sen aikajanalle kuuluvat ainakin seuraavat aatteet ja henkilöt: * Valistusaika – ihmisoikeudet, uudet luonnontieteet, demokratia * Royal Society – tiedon vaihto oppineiden kesken * Ensyklopedistit – tiedon jakaminen suurille kansanjoukoille * Romantiikka – yksilön ja henkilökohtaisen kokemuksen korostaminen * Jälkiromantiikka – reaktiona naturalismiin, täydennetään ulkopuolelta tehtyjä havaintoja omakohtaisilla kokemuksilla * Modernismi – hylkäsi kristillisen akateemisen perinteen (Sigmund Freud, Carl Jung) * Eksistentialismi – länsimaisten arvojen hylkääminen toisen maailmansodan aikoihin (Jean-Paul Sartre, Simone de Beauvoir, Albert Camus) * Postmodernismi – metakerronta, modernismin hylkäys * Strukturalismi – Claude Lévi-Strauss * Poststrukturalismi – Michel Foucault == Aatehistoria oppiaineena == Suomen yliopistoissa yhdistetään yleensä aate- ja oppihistoria. Pääaineena sitä on mahdollista opiskella Oulun yliopistossa ja sivuaineena ainakin Tampereen yliopistossa.http://www.uta.fi/opiskelu/oppiaineet/aate_oppihistoria.html Tampereen yliopisto == Tunnettuja aatehistorioitsijoita == * Isaiah Berlin * Otto Maria Carpeaux * Ernst Cassirer * Michel Foucault * Gertrude Himmelfarb * Arthur Lovejoy * Karl Marx * John Pocock * Quentin Skinner == Katso myös == * Filosofian historia * Tieteen historia == Lähteet == == Kirjallisuutta == * == Aiheesta muualla == * Juha Manninen: Mihin aate- ja oppihistoriaa tarvitaan? Tieteessä tapahtuu 8/1998.